Na podlagi 24. člena Zakona o kmetijstvu (Ur. list RS št. 45/08, 57/2012, 26/2014, 32/2016, 27/2017, 22/2018 - Zkmet-1), 21. člena Zakona o lokalni samoupravi (Uradni list RS, št. 94/2007-UBP2, 76/2008, 79/2009, 51/2010, 30/2018), 7. in 106f. člena Zakona o javnih financah (Uradni list RS št. 11/2011-UPB4, 14/2013-popr., 101/2013, 13/2018), Odloka o proračunu Občine Hrastnik za leto 2019 (Uradni vestnik Zasavja št. 12/2019), Pravilnika o dodeljevanju sredstev za spodbujanje razvoja kmetijstva in podeželja v občini Hrastnik (Ur. vestnik Zasavja št. 14/2015 z dne 22.5.2015; v nadaljevanju: Pravilnik), Mnenja o shemi za državne pomoči – skupinske izjeme Ministrstva za kmetijstvo, gozdarstvo in prehrano (št. priglasitve: K-BE009-5880181-20155 z dne 21.5.2015; ID pri EK št. SA.41980 (2015/XA), Mnenja o shemi pomoči »de minimis« Ministrstva za finance (št. priglasitve: M002-5880181-2015, z dne 9. 4. 2015) objavlja Občina Hrastnik, s sedežem Pot Vitka Pavliča 5,

# JAVNI RAZPIS

## za dodelitev sredstev za spodbujanje razvoja kmetijstva in podeželja v občini Hrastnik v letu 2019

**I. Neposredni proračunski porabnik**: Občina Hrastnik, Pot Vitka Pavliča 5, 1430 Hrastnik.

**II. Predmet razpisa:**

Predmet razpisa je sofinanciranje oziroma dodeljevanje nepovratnih sredstev, ki se bodo dodeljevala za spodbujanje razvoja kmetijstva in podeželja v občini Hrastnik v letu 2019 (namenjena kmetijskim gospodarstvom, ki na območju Hrastnika opravljajo primarno kmetijsko dejavnost ali predelavo in trženje kmetijskih proizvodov ali se ukvarjajo z določenimi nekmetijskimi dejavnostmi v skladu z določili Pravilnika.

**Namen razpisa** je spodbujanje investicij, ki bodo prispevale k razvoju kmetijstva in podeželja ter k dvigu konkurenčnosti in kakovosti kmetijstva v Hrastniku ter razvijanju novih dejavnosti na kmetijskih gospodarstvih.

**Javni razpis se izvaja po pravilih državnih pomoči – skupinske izjeme v** skladu z Uredbo Komisije (EU) št. 702/2014, z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193, z dne 1.7.2014 str. 1 - 75, v nadaljnjem besedilu: Uredba Komisije (EU) št. 702/2014) za:

***- Ukrep 1: Pomoč za naložbe v opredmetena ali neopredmetena sredstva na kmetijskih gospodarstvih v***

***zvezi s primarno kmetijsko proizvodnjo.***

**Javni razpis se izvaja po pravilih za »pomoči de minimis«** v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije (v nadaljevanju: Pogodba ES) pri pomoči de minimis (UL L št. 352, z dne 24.12.2013, str. 1 - 8, v nadaljnjem besedilu: Uredba Komisije (EU) št. 1407/2013) za:

* ***Ukrep 4: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji (dopolnilne dejavnosti na kmetiji, turistične kmetije, ipd.).***

Sredstva za spodbujanje razvoja kmetijstva in podeželja se dodeljujejo glede na vrsto ukrepov v skladu z zgoraj navedenima uredbama kot nepovratna sredstva.

**Za vsak posamezen ukrep je na razpolago ločen razpisni obrazec.**

Vse dodeljene državne pomoči ali »pomoči de minimis« bodo priglašene na pristojno ministrstvo, kjer se vodi evidenca dodeljenih vseh državnih pomoči in »pomoči de minimis«, v skladu z veljavno zakonodajo. To pomeni, da dodelitev sredstev v okviru namenov tega javnega razpisa pomeni za prejemnika državno pomoč ali »pomoč de minimis«.

Pri dodeljevanju »pomoči de minimis« se upoštevajo določila za enotno podjetje, ki jo je potrebno upoštevati pri **kumulaciji** z drugimi javnimi viri v skladu s 14. členom Pravilnika. Pri dodeljevanju državnih pomoči se upošteva **kumulacija** dodeljenih sredstev z drugimi javnimi viri v skladu z 13. členom Pravilnika.

Za opredelitev določenih izrazov za dodeljevanje sredstev se uporabljajo določila prvega odstavka 4. člena Pravilnika (pomoč, državna pomoč ali »pomoč de minimis«, datum dodelitve pomoči, intenzivnost pomoči, kmetijski sektor, primarna kmetijska proizvodnja, predelava kmetijskih proizvodov, kmetijski proizvod, predelava kmetijskih proizvodov v nekmetijski proizvod, trženje kmetijskih proizvodov, nekmetijske dejavnosti, kmetijsko gospodarstvo, nosilec ali nosilka kmetijskega gospodarstva, član kmetijskega gospodarstva, začetek izvajanja projekta ali dejavnosti, standard Unije, neproizvodna naložba, naložbe za skladnost s standardom Unije, nezahtevna agromelioracija, opredmetena osnovna sredstva, neopredmetena osnovna sredstva, območja z omejenimi dejavniki, GVŽ, podjetje, MSP ali mikro, malo in srednje podjetje, mikro podjetje, enotno podjetje, socialno podjetje, podjetje v težavah, povezane osebe, upravičeni stroški, neupravičeni stroški).

**III. Višina sredstev:**

Znesek razpisanih nepovratnih denarnih sredstev znaša 16.000,00 €. Sredstva za leto 2019 so zagotovljena na proračunski postavki Občine Hrastnik 4111001 Strukturni ukrepi v kmetijstvu in živilstvu.

Izplačila Občine Hrastnik so odvisna od razpoložljivosti proračunskih sredstev. V kolikor bi bile ukinjene ali zmanjšane pravice porabe na proračunski postavki 4114100 lahko Občina Javni razpis razveljavi.

Sredstva za leto 2019 v višini 16.000,00 € se razpisujejo za naslednje namene:

Ukrep 1: Pomoč za naložbe v opredmetena ali neopredmetena sredstva na kmetijskih gospodarstvih v zvezi s

primarno kmetijsko proizvodnjo

Ukrep 4: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji.

|  |  |
| --- | --- |
|  |  |

**IV. Upravičenci za subvencije**

1. Upravičenci do sredstev na podlagi določb tega razpisa in Pravilnika so:

- pravne in fizične osebe, ki ustrezajo kriterijem za **mikro podjetja,** so vpisana v register kmetijskih gospodarstev, so dejavna **v primarni kmetijski proizvodnji na območju Hrastnika** v primerih ukrepov **za državne pomoči** po Uredbi Komisije (EU) št. 702/2014 **(Ukrep 1).** To so fizične osebe, ki opravljajo kmetijsko dejavnost, samostojni podjetniki, mikro gospodarske družbe, zadruge, socialna podjetja, ustanovljeni-e v skladu z zakoni, ki urejajo gospodarske družbe ali zadruge ali socialna podjetja. V kolikor imajo sedež dejavnosti izven območja Hrastnika ter poslovno enoto/podružnico v Hrastniku, morajo zaposlovati najmanj 25% oseb iz Hrastnika (stalno ali začasno prebivališče) za polni delovni čas (40 ur/teden) oziroma sorazmerni delež v skladu z odločbo o invalidnosti;

- pravne in fizične osebe, ki ustrezajo kriterijem za mikro podjetja, dejavna na območju Hrastnika v primerih **ukrepov za pomoči de minimis** po Uredbi komisije (EU) št. 1407/2013 **(Ukrep 4)** in so vpisana v register kmetijskih gospodarstev. To so fizične osebe, ki opravljajo kmetijsko dejavnost, samostojni podjetniki, mikro gospodarske družbe, zadruge, socialna podjetja, ustanovljeni-e v skladu z zakoni, ki urejajo gospodarske družbe ali zadruge ali socialna podjetja ter dejansko opravljajo dejavnost na območju Hrastnika. V kolikor imajo sedež dejavnosti izven območja Hrastnika ter poslovno enoto/podružnico v Hrastniku, morajo zaposlovati najmanj 25% oseb iz Hrastnika (stalno ali začasno prebivališče) za polni delovni čas (40 ur/teden) oziroma sorazmerni delež v skladu z odločbo o invalidnosti;

b) Za ugotavljanje velikosti podjetij se uporablja veljavna opredelitev velikosti podjetij EU, ki velja za področje državnih pomoči oziroma »pomoči de minimis«.

c) Pri izračunu velikosti podjetja za ukrepe po **pravilih »de minimis** » (Ukrep 4) je potrebno upoštevati tudi povezave, ki jih ima podjetje z drugimi podjetji – za velikost podjetja se upošteva velikost enotnega podjetja. Upoštevajo se št. zaposlenih in podatki iz računovodskih izkazov v vseh povezanih podjetjih (seštevek posameznih podjetij ali konsolidirani zaključni račun). Podatkom se prištejejo podatki za vsako povezano podjetje zadevnega podjetja, ki se z vidika lastniške verige nahaja neposredno nad ali pod zadevnim podjetjem.

č) Sredstva se lahko dodelijo upravičencem le za ukrepe, ki se izvajajo na območju občine Hrastnik.

d) Pomoč po **pravilih državne pomoči – skupinske izjeme za Ukrep 1** se dodeljuje za naložbe, **ki še niso izvedene** in bodo izvedene do **15.10.2019 (rok za oddajo zahtevkov)** v skladu s pogodbo za dodelitev sredstev **(naložbe se lahko pričnejo izvajati po pravnomočnosti odločbe do 15.10.2019).**

Pomoč po pravilu **»de minimis** za **Ukrep 4 se dodeljuje za naložbe**, ki so se začele izvajati od **6.2.2018** (po zaprtju javnega razpisa v preteklem letu) oziroma bodo izvedene **do 15.10.2019** v skladu s pogodbo za dodelitev sredstev **(15.10.2019** je rok za oddajo zahtevkov**, 26.4.2019 je rok za oddajo vlog).**

e) Do nepovratnih sredstev tega razpisa niso upravičeni vlagatelji za katere velja omejitev dodeljevanja državnih pomoči ali »pomoči de minimis« po veljavnih predpisih (Zakon o integriteti in preprečevanju korupcije, ipd.)

f)) Pri dodeljevanju državnih pomoči ali »pomoči de minimis« se upošteva kumulacija pomoči, ki določa, da se pomoči, ki jih prejme upravičenec iz kateregakoli javnega vira (občinskih, državnih, regionalnih, mednarodnih) za upravičene stroške in namene, seštevajo in ne smejo preseči dovoljene maksimalne višine pomoči, določene s pravili državnih pomoči in »pomoči de minimis«.

g) Če je prejemnik prejel ali bo prejel drugo pomoč **za iste upravičene stroške**, **ni upravičen** do pomoči na podlagi Pravilnika.

h) V kolikor bo upravičencu dodeljena državna pomoč ali »pomoč de minimis«, se prejemnika pisno obvesti (odločbo) o vrsti dodeljene pomoči, znesku odobrene pomoči in z navedbo uredbe.

I) Najmanjši znesek na predračunu/računu/pogodbi za prijavo ali izvedbo naložbe **znaša 40,00 € z DDV.**

**V. Izvzeta področja (subjekti, ki niso upravičeni do sredstev)**

1. **Za Ukrep 1 - Pomoč za naložbe v opredmetena ali neopredmetena sredstva na kmetijskih**

**gospodarstvih v zvezi s primarno kmetijsko proizvodnjo**

1. Na podlagi in Pravilnika do pomoči za Ukrep 1 niso upravičeni subjekti, ki:

- so naslovniki neporavnanega naloga za izterjavo na podlagi predhodnega sklepa Komisije EU, s katerim je bila pomoč razglašena za nezakonito in nezdružljivo z notranjim trgom,

- so kmetijska gospodarstva ali podjetja v težavah (kapitalska neustreznost),

- so v stečajnem postopku, postopku prisilne poravnave ali likvidacije,

- so opredeljena kot podjetja v težavah in pridobivajo pomoč posebnem programu za reševanje in prestrukturiranje,

- so naložbo ali storitev že začeli izvajati ali že zaključili,

- nimajo poravnanih vseh zapadlih obveznosti do Republike Slovenije in Občine Hrastnik na dan oddaje vloge na javni razpis. Če zapadle obveznosti (do RS in Občine Hrastnik) niso poravnane, se vlagatelju nepovratna sredstva ne dodelijo – vlagatelj ni upravičen do finančnih pomoči na podlagi tega razpisa. V kolikor se vlagatelj ne strinja z vsebino oddanih dokazil uradnih služb, pridobljenih po uradni dolžnosti, je sam dolžan urediti te zadeve, v zahtevanem roku za dopolnitev vloge,

- so že prejeli pomoč za izvajanje ukrepov na področju kmetijstva iz proračuna Občine Hrastnik in niso izpolnili vseh pogodbenih obveznosti,

- so nenamensko koristili sredstva proračuna Občine Hrastnik v obdobju 3 let od ugotovitve nepravilnosti,

- imajo na dan oddaje vloge na javni razpis neplačane prispevke in obveznosti za plače in regres do zaposlenih ali neplačane prispevke za prostovoljno invalidsko in pokojninsko zavarovanje,

- so že koristili pomoč za posamezne namene, do višine, ki jo omogočajo posamezna pravila državnih pomoči.

2. Na podlagi Uredbe Komisije (EU) št. 702/2014 in Pravilnika se pomoči ne dodeljujejo za:

- pomoč za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;

- pomoč, ki je odvisna od prednostne uporabe domačega blaga pred uporabo uvoženega blaga,

- za davek na dodano vrednost, razen, kadar po predpisih, ki urejajo DDV, le-ta ni izterljiv (davčni nezavezanci lahko prijavijo tudi DDV).

3. Sredstva, ki se štejejo **kot državna pomoč (Ukrep 1),** se lahko dodelijo upravičencem le za ukrepe, ki se izvajajo na območju občine Hrastnik in **še niso izvedeni**.

4. Pomoč se lahko dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta ali dejavnosti.

1. **Za Ukrep 4 - Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji**

1. Na podlagi Uredbe Komisije (EU) št. 1407/2013 in Pravilnika do »pomoči de minimis« niso upravičeni subjekti, ki:

* so podjetja, dejavna na področju ribištva in akvakulture, kakor ju zajema Uredba sveta (ES) št. 104/2000,
* so podjetja, dejavna na področju primarne proizvodnje kmetijskih proizvodov iz seznama v Prilogi I k Pogodbi o delovanju Evropske unije,
* so podjetja, dejavna na področju predelave in trženja kmetijskih proizvodov iz seznama v Prilogi I k pogodbi o delovanju Evropske unije, v naslednjih primerih:

1. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
2. če je pomoč pogojena s tem, da se delno ali v celoti prenese na primarne proizvajalce.

* so v stečajnem postopku, postopku prisilne poravnave ali likvidacije. Če se omenjeni postopki pričnejo v času oddaje zahtevkov (po že izdani odločbi in podpisani pogodbi) vlagatelj izgubi pravico do dodelitve pomoči.
* so podjetja v težavah (kapitalska neustreznost podjetij – izguba tekočega leta skupaj s prenesenimi izgubami je dosegla polovico osnovnega kapitala družbe (to ne velja za podjetja, registrirana manj kot 12 mesecev)
* so opredeljena kot podjetja v težavah in pridobivajo pomoč po posebnem programu za reševanje in prestrukturiranje,
* nimajo poravnanih vseh zapadlih obveznosti do Republike Slovenije in Občine Hrastnik na dan oddaje vloge na javni razpis. Če zapadle obveznosti (do RS in Občine Hrastnik) niso poravnane, se vlagatelju nepovratna sredstva ne dodelijo – vlagatelj ni upravičen do finančnih pomoči na podlagi tega razpisa **(to ne velja za neporavnane obveznosti v znesku do 10,00 €)**. V kolikor se vlagatelj ne strinja z vsebino oddanih dokazil uradnih služb, pridobljenih po uradni dolžnosti, je sam dolžan urediti te zadeve, v zahtevanem roku za dopolnitev vloge,
* so že prejeli pomoč za izvajanje ukrepov na področju kmetijstva iz proračuna Občine Hrastnik in niso izpolnili vseh zapadlih pogodbenih obveznosti v zadnjih treh letih,
* imajo na dan oddaje vloge na javni razpis neplačane zapadle prispevke, plače in regres do zaposlenih ali prispevke za prostovoljno invalidsko in pokojninsko zavarovanje **(to ne velja za neporavnane obveznosti v znesku do 10,00 €)**.
* so že koristili pomoč za posamezne namene, do višine, ki jo omogočajo posamezna pravila pomoči »de minimis« (kumulativni znesek »pomoči de minimis« od vseh dajalcev pomoči v zadnjih treh proračunskih letih).

2. Pomoč po pravilu »de minimis« ne bo namenjena izvozu oziroma za dejavnosti povezane z izvozom v tretje države ali države članice, kot je pomoč, neposredno povezana s količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

3. Pomoč po pravilu »de minimis« ni pogojena s prednostjo rabe domačega blaga pred rabo uvoženega blaga.

**VI. Splošni pogoji in kriteriji za pridobitev pomoči**

a) Pomoč se lahko dodeli samo upravičencem, ki so opredeljeni v okviru posameznega ukrepa tega razpisa in Pravilnika.

b) Pomoč se dodeli na podlagi formalno popolne vloge in izbora upravičenca. Vloge, ki niso prispele pravočasno (rok za oddajo vlog) in vloge, ki niso oddane na obrazcih razpisne dokumentacije, se zavržejo.

c) Vlogo ter vse druge listine v zvezi z javnim razpisom in določili Pravilnika mora podpisati oseba, ki je vpisana v uradno evidenco pristojne službe kot zakoniti zastopnik upravičenca za tovrstno zastopanje (za KMG: nosilec kmetijskega gospodarstva, za podjetja: zakoniti zastopnik podjetja).

č) Upravičenec pred dodelitvijo pomoči podpiše izjavo o že prejetih ali zaprošenih vseh »državnih pomočeh« ali »pomočeh de minimis«, vključno z navedbo pri katerih dajalcih in v kakšnem znesku je v obdobju zadnjih treh proračunskih let še kandidiral za »državno pomoč« ali »pomoč de minimis«, ter izjavo o že prejetih ali zaprošenih pomočeh za iste upravičene stroške, z navedbo pri katerih dajalcih pomoči in višino pomoči.

d) Upravičenec lahko kandidira za izvedbo naložbe upravičene po tem razpisu in Pravilniku, pod pogojem, da jo lahko izvede v celoti in v skladu z vsemi veljavnimi predpisi v Republiki Sloveniji.

e) Upravičenec ne sme uporabljati naložbe oziroma izvajati aktivnosti v nasprotju z namenom dodelitve sredstev. Naložba, za katero se dodeli pomoč, se mora uporabljati ali ostati v lasti upravičenca **najmanj 2 leti** od nakazila pomoči za naložbe, če ni v okviru posameznega ukrepa določeno drugače.

f) Prijavitelj, ki je za isti namen, kot ga navaja v vlogi za pridobitev sredstev, že prejel javna sredstva pravnih oseb v RS ali EU, do sredstev po tem razpisu in Pravilniku ni upravičen do sredstev.

g) Upravičenec mora voditi predpisano dokumentacijo, ki je določena z javnim razpisom in pogodbo o dodelitvi sredstev in jo mora hraniti še najmanj 5 let po zadnjem izplačilu sredstev, za dajalca pomoči velja 10 let.

h) Posli po tem razpisu in Pravilniku med povezanimi osebami niso dovoljeni.

i) Zavarovanje za izpolnitev obveznosti iz pogodbe in namensko porabo sredstev je določeno v razpisni dokumentaciji.

j) Sredstva za pomoči za razvoj kmetijstva in podeželja se dodeljujejo glede na vrsto namena kot nepovratna sredstva.

k) Upravičenec je dolžan vrniti dodeljena sredstva, skupaj s pripadajočimi zakonitimi zamudnimi obrestmi, ki se obračunavajo od dneva plačila upravičencem do dneva vračila sredstev v primerih, ko se ugotovi:

* da je bila dokumentacija prejemnika sredstev, ki je bila podlaga za odobritev sredstev neresnična, napačna ali namerno zamolčana;
* da so bila sredstva pridobljena nezakonito;
* da so bila dodeljena sredstva delno ali v celoti nenamensko porabljena;
* da je upravičenec za isti namen prejel sredstva iz državnih ali mednarodnih virov oz. drugih javnih virov*;*
* da je upravičenec odtujil (prodal, daroval) ali dal v najem stroje in opremo, sofinancirano iz proračunskih sredstev pred iztekom 2 let po prejemu sredstev in jih ni nadomestil s sodobnejšo opremo oziroma stroji za enako dejavnost, razen pri Ukrepu 4, kjer **velja obdobje 5 let po prejemu sredstev;**
* da je upravičenec odtujil prostore (prodal, daroval, dal v najem ali prekinil dejavnost ali prekinil dejavnost na območju Hrastnika), sofinancirano iz proračunskih sredstev, **pred iztekom 2 let po prejemu** sredstev in jih ni nadomestil z drugimi kmetijskimi ali poslovnimi prostori na območju Hrastnik (to velja za Ukrep 1), **razen pri Ukrepu 4, kjer velja obdobje 5 let po prejemu sredstev**;
* v vseh drugih primerih, ki jih določa zakon ali kak drug področni predpis.

l) Upravičenec, pri katerem se ugotovi, da je za katerikoli namen pridobitve pomoči navajal neresnične podatke na vlogi za javni razpis, razpisni dokumentaciji ali v zahtevkih, izgubi vso pravico do pomoči za tekoče in naslednja 3 leta z obveznim vračilom že prejetih pomoči v skladu z določili Pravilnika.

m) Ne upoštevajo se poslovni dogodki in dokumentacija, ki ni v skladu z veljavno zakonodajo (storjen prekršek).

n) Nadzor in sankcije se podrobneje opredelijo s pogodbo o dodelitvi sredstev.

o) Nepopolne in nepravočasno prispele vloge bodo zavržene. Dokumentacija mora biti oddana v **zahtevanem vrstnem redu** kot je določeno v razpisni dokumentaciji, v nasprotnem primeru bo zavrnjena.

p) Zahtevek mora biti oddan in predstavljen v obliki, kot jo zahteva razpisna dokumentacija, pregledno in korektno. **Razpisna dokumentacija je sestavni del tega javnega razpisa**. Če vlagatelj meni, da je potrebno določene dele dodatno predstaviti, lahko to stori v prilogi.

r) Vlagatelji uveljavljajo pravico do nepovratnih sredstev na osnovi originalnih računov o nabavi/opravljenih storitvah, ustreznih soglasij in dovoljenj, in pod pogoji, določenimi v razpisu in razpisni dokumentaciji. Upravičenci morajo k obrazcem priložiti originalno dokumentacijo in en izvod kopij. Originalna dokumentacija se po obravnavi vloge vrne, kopije pa ostanejo v arhivu občinske uprave. **Upravičenci lahko pred oddajo vlog na javni razpis oddajo originalno dokumentacijo v pregled in vložijo le potrjene kopije originalne dokumentacije** (potrjene s strani strokovnih služb Občine Hrastnik-brezplačen pregled kopij oziroma drugih uradnih služb-plačilo kopij).

s) Za ostala določila se upoštevajo določila Pravilnika o dodeljevanju sredstev za spodbujanje razvoja kmetijstva in podeželja v občini Hrastnik.

š) Določeno dokumentacijo lahko strokovne službe Občine Hrastnik prejmejo po uradni dolžnosti (vpis kmetijskega gospodarstva v register KMG, vpis dopolnilne dejavnosti na kmetiji, vpis podjetja oz. samostojnega podjetnika v Poslovni register Slovenije, poslovanje podjetja v zadnjem letu, ipd.), nekatero dokumentacijo pa lahko prejmejo le na podlagi podpisane izjave vlagatelja. V kolikor vlagatelj ne podpiše izjavo o pridobitvi določene dokumentacije po uradni dolžnosti, mora vlagatelj sam pridobiti ustrezno dokumentacijo in jo priložiti k vlogi za javni razpis v nasprotnem primeru je vloga nepopolna. V kolikor je vloga oddana v času, ko AJPES še uradno ni obdelal vseh bilanc in izkazov poslovanja podjetja ter jih vnesel v bazo FI-PO, jih mora vlagatelj sam oddati pri oddaji vloge na javni razpis.

t) Vlagatelj mora omogočiti dostop do celotne dokumentacije, ki je predmet javnega razpisa, vsem organom, ki so vključeni v spremljanje izvajanja upravljanja, nadzora in revizije javnega razpisa.

u) Rezultati razpisa so informacije javnega značaja in bodo objavljeni na spletnih straneh Občine Hrastnik v obliki seznama prejemnikov, ki bo obsegal navedbo prejemnika, navedbo naslova namena in znesek sofinanciranja. Osebni podatki fizičnih oseb niso informacije javnega značaja in ne bodo objavljeni.

v) V primeru, da so pri oddaji dokazil upravičenih stroškov izkazani stroški, ki so manjši od stroškov določenih z vlogo oziroma s pogodbo o sofinanciranju, se znesek sofinanciranja s strani Občine Hrastnik **sorazmerno zmanjša, v skladu z odobrenim odstotkom sofinanciranja.**

z) »**Neupravičeni stroški«** so stroški, ki se ne upoštevajo pri dodeljevanju pomoči v skladu s Pravilnikom so :

* DDV, razen pri ukrepih po pravilu državnih pomoči, kadar je le-ta izterljiv;
* za že izvedena dela pri dodeljevanju državnih pomoči (primarna kmetijska proizvodnja);
* naložbe, ki se izvajajo izven območja občine Hrastnik;
* stroški, povezani z zakupnimi pogodbami;
* obratna sredstva;
* naložbe za prestrukturiranje vinogradov;
* drugi davki in dajatve ter takse oziroma prispevki, ki jih predpisuje država;
* štipendije, nagrade, provizije, režijski stroški, stroški zavarovanja, stroški za refinanciranje obresti;
* nabave/prodaje ali naročila/plačila storitev med povezanimi osebami ali med enotnimi podjetji;
* nabave/prodaje ali naročila/plačila storitev za katera podjetje/zadruga/socialno podjetje nima registrirane dejavnosti;
* nakup zemljišča ali poslovnega prostora, transportna sredstva in oprema za transportna sredstva (za tovor ali osebe), kmetijska mehanizacija;
* nakup telefonov, faksov, kopirnih strojev, računskih strojev, tv in radio sprejemnikov, projektorjev, sistemov za domači oziroma hišni kino, oprema za video nadzor.

**VII. Pogoji in kriteriji posameznih ukrepov**

1. Ukrep 1: Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo (državne pomoči – skupinske izjeme)

* 1. **Namen ukrepa:** spodbujanje naložb na kmetijskih gospodarstvih in podjetjih, povezanih s primarno kmetijsko proizvodnjo in s tem vzpostavitev boljših možnosti za razvoj in povečanje konkurenčnih prednosti prijaviteljev.
  2. **Z naložbo se skuša doseči vsaj enega od naslednjih ciljev:**

- izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;

- izboljšanje naravnega okolja, higienskih razmer ali standardov za dobrobit živali, če zadevna naložba presega veljavne standarde Unije;

- vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva,

izboljšanjem kmetijskih zemljišč, oskrbo in varčevanjem z energijo in vodo.

* 1. **Predmet ukrepa:** dodeljevanje pomočinaložbam v lastno primarno pridelavo kmetijskih proizvodov, ki jih opredeljuje Priloga I k Pogodbi o delovanju Evropske unije - posodabljanje kmetijskih gospodarstev (naložbe v živinorejsko in rastlinsko proizvodnjo na kmetijskih gospodarstvih).
  2. **Upravičenci:**
* Pomoč se lahko dodeli upravičencem iz prvega odstavka prve alineje 7. člena Pravilnika in imajo v lasti oziroma v zakupu najmanj 3 ha kmetijskih zemljišč v uporabi, ki ležijo na območju občine Hrastnik. Pri naložbah v rastlinjake, plastenjake, sadovnjake, drevesnice, trajne kulture na njivah, imajo lahko upravičenci v lasti ali zakupu najmanj 1 ha kmetijskih zemljišč v uporabi na območju občine Hrastnik, za zemljišča za rejo polžev ali žab ali divjadi pa najmanj 1 ha kmetijskih zemljišč v uporabi na območju Hrastnika.
* Vlogo za pomoč v okviru tega ukrepa predloži nosilec kmetijskega gospodarstva oziroma zakoniti zastopnik podjetja/zadruge/samostojnega podjetnika.
  1. **Intenzivnost pomoči:**
* do 50% upravičenih stroškov,
* najmanjši znesek pomoči znaša 500 EUR in najvišji znesek pa 5.000 EUR na kmetijsko gospodarstvo na leto.
* najvišji znesek dodeljene pomoči posameznemu mikropodjetju (KMG) ne sme preseči 500.000,00 EUR v obdobju zadnjih treh proračunskih let (kumulacija državnih pomoči).

**1.6. Upravičeni stroški:**

- stroški novogradnje, rekonstrukcije/posodobitve ali investicijsko vzdrževalna dela hlevov in gospodarskih poslopij na kmetiji, ki služijo primarni kmetijski proizvodnji ter ureditev izpustov in pomožnih objektov na pašnih površinah (stroški materiala in storitev), pod pogojem, da upravičenec **redi najmanj 3 GVŽ** (upošteva se raznovrstna reja živali). V kolikor upravičenec redi/bo redil polže, žabe ali divjad **je pogoj 3 GVŽ izločen.**

- stroški nakupa in montaže nove tehnološke opreme v hlevih (krmljenje, molža, izločki, napajanje, ipd.) in gospodarskih poslopij, namenjenih za rejo živali (pomožni objekti na pašnikih, ipd.),

- stroški nakupa in montaže nove tehnološke opreme za opravljanje primarne kmetijske dejavnosti (to ni kmetijska mehanizacija in njeni priključki - traktor, balirka, obračalka, kosilnice, motokultivator, cepilec, drobilec vej, ipd.),

- stroški nakupa ali montaže novega rastlinjaka/plastenjaka, ter nakupa in montaže nove opreme v rastlinjaku/plastenjaku, dovoljen je tudi le nakup nove opreme za obstoječi rastlinjak/plastenjak. Plastenjak ali rastlinjak mora biti montažno demontažnega tipa**, ki meri minimalno 200 m2**;

- stroški nakupa in postavitev zaščite pred neugodnimi vremenskimi razmerami (protitočne mreže, mreže proti soncu, zaščita pred zmrzalijo, …), pod pogojem, da se bodo **uredile površine v izmeri minimalno 0,1 ha;**

- stroški nakupa računalniške programske opreme, patentov, licenc, avtorskih pravic in blagovnih znamk. Ne upošteva se nakup nematerialnih pravic povezanih oseb ali enotnih podjetij. Ne upošteva se nakup nematerialnih pravic, ki nimajo uradnega potrdila ali certifikata (morajo biti uradno priznane s strani pooblaščenih institucij) ali pa mora biti priloženo dokazilo, da ima prodajalec nematerialnih pravic dokazilo o usposobljenosti za dejavnost, na podlagi katere je bil izveden nakup oziroma prodaja nematerialnih pravic.

- postavitev oziroma prestrukturiranje obstoječih **intenzivnih in ekstenzivnih trajnih nasadov** (sadovnjakov, matičnjakov, nasadi trajnic), **v izmeri najmanj 0,1 ha**. Pri tej naložbi se upoštevajo stroški zemeljskih del (odstranitev zarasti in kamenja, navoz zemlje, terasiranje, planiranje rigolanje), stroški analize zemlje tal in gnojilnega načrta v sklopu celovitega urejanja kmetijskega zemljišča, stroški založnega gnojenja, stroški opore, stroški zaščitne ograje pred divjadjo/pticami, stroški večletnih sadik. Upoštevajo tudi naložbe v gospodarska poslopja in pomožne objekte (gradnja, rekonstrukcija ali adaptacija objektov ter nakup nove opreme za potrebe trajnih nasadov.

* + stroški **ureditve kmetijskega zemljišča** v skladu z določili 4. člena Pravilnika za nezahtevno agromelioracijo za **ureditev rastlinjaka/plastenjaka ali rejo polžev oziroma žab oziroma divjadi.**

**1.7. Neupravičeni stroški:**

Pomoč se ne dodeli za stroške:

* neupravičeni stroški, opredeljeni v 4. členu Pravilnika;
* nakup proizvodnih pravic, pravic do plačila in letnih rastlin;
* nakup in zasaditev letnih rastlin;
* nakup živali ali samostojen nakup kmetijskih zemljišč;
* nakup proizvodnih pravic;
* dela v zvezi z odvodnjavanjem,
* naložbe za skladnost s standardi Unije, z izjemo pomoči, dodeljene kmetom v 24 mesecih od začetka njihovega delovanja;

- za že izvedena dela;

- obratna sredstva in tekoči stroški proizvodnje,

* naložbe v vinograde;

- stroške, povezane z zakupnimi pogodbami;

- stroški refinanciranja obresti, režijski stroški, stroški zavarovanja.

**1.8 Pogoji:**

- za izvedbo investicije je potrebno predložiti ustrezno upravno dovoljenje za izvedbo naložbe, v kolikor je le to potrebno (v skladu z veljavno področno zakonodajo),

- za naložbo, ki mora biti v skladu z določili 14 (5) člena Uredbe št. 702/2014, mora biti presoja vplivov na okolje, če je le ta potrebna, predložena z vlogo za pridobitev pomoči;

- ponudbe oziroma predračun za načrtovano naložbo;

- opis naložbe (ime in priimek oziroma naziv nosilca KMG, naslov ali sedež nosilca KMG, naziv naložbe, lokacija naložbe z navedbo parcelne številke in katastrske občine, podrobnejši opis naložbe z navedbo razlogov za izvedbo, datum začetka in konca izvajanje naložbe, najmanj dve fotografiji naložbe, seznam upravičenih stroškov na osnovi ponudb / predračunov / predpogodb, pričakovana višina sofinanciranja);

- predložitev kopije oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;

- mnenje o upravičenosti in ekonomičnosti investicije, ki ga pripravi pristojna strokovna služba ali izvajalec,

- splošni pogoji opredeljeni v posameznih poglavjih Pravilnika, ter

- drugi specifični pogoji, opredeljeni z javnim razpisom.

1. **Ukrep 4: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji (pomoč de miminis – dopolnilna in druge dejavnosti)**
   1. **Namen in cilj ukrepa:** Cilj ukrepa je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov ter širjenje nekmetijskih dejavnosti na kmetijskih gospodarstvih.
   2. **Predmet ukrepa:** podpora kmetijskim gospodarstvom, ki se ukvarjajo s trženjem in predelavo kmetijskih proizvodov ali nekmetijskimi dejavnostmi na kmetiji. Nekmetijske dejavnosti na kmetiji so:

* turizem;
* dejavnost (storitve in izdelki), povezana s tradicionalnimi znanji na kmetiji;
* predelava kmetijskih proizvodov;
* posredna in neposredna prodaja kmetijskih proizvodov;
* izobraževanje na kmetijah, povezano s kmetijsko, gozdarsko in dopolnilno dejavnostjo na kmetiji;
* storitve s kmetijsko in gozdarsko mehanizacijo, opremo, orodji in živalmi ter oddaja le-teh v najem;
* pridobivanje in prodaja energije iz obnovljivih virov na kmetiji.

**2.3. Upravičenci:**

- Pomoč se lahko dodeli upravičencem iz prvega odstavka druge alineje 7. člena Pravilnika in se ukvarjajo s predelavo in trženjem oziroma z nekmetijskimi dejavnostmi in kmetijskimi površinami ter naložbo na območju občine Hrastnik (na dan oddaje vloge imajo registrirano dejavnost ali so v postopku registracije).

* 1. **Upravičeni stroški:**
* stroški gradnje ali obnove objekta za dejavnosti predelave in trženja kmetijskih proizvodov ter nekmetijske dejavnosti na kmetiji;
* stroški nakupa nove opreme in naprav za dejavnosti predelave in trženja na kmetijah ter nekmetijske dejavnosti.
  1. **Intenzivnost pomoči:**
* do 50 % upravičenih stroškov,
* največji znesek dodeljene pomoči znaša 5000 EURna KMG na leto.
* skupna pomoč »de minimis«, dodeljena kateremu koli podjetju/zadrugi oziroma KMG, ne sme presegati 200.000 EUR bruto zneska, v katerem koli obdobju treh proračunskih let.
  1. **Pogoji za pridobitev sredstev:**
* dovoljenje za opravljanje dejavnosti na kmetijskem gospodarstvu, ki je predmet prijave na javni razpis,
* dokazilo o registraciji dejavnosti, v kolikor upravičenec pomoči še nima dovoljenja za opravljanje dejavnosti,
* dejavnost se mora izvajati na kmetiji **še vsaj 5 let po zaključeni naložbi**,
* ustrezno dovoljenje za izvedbo naložbe, v kolikor je le to potrebno,
* ustrezna dokumentacija za izvedbo naložbe,
* dokazila o stroških, za katere se uveljavlja pomoč,
* drugi specifični pogoji, opredeljeni z javnim razpisom.
  1. **Prejemnik mora k vlogi priložiti:**
* pisno izjavo o vseh drugih pomočeh *de minimis*, ki jih je upravičenec oziroma enotno podjetje prejelo na podlagi te ali drugih uredb *de minimis* v predhodnih dveh in v tekočem proračunskem letu;
* pisno izjavo o drugih že prejetih (ali zaprošenih) pomočeh za iste upravičene stroške in zagotovil, da z dodeljenim zneskom pomoči *de minimis*, ne bo presežena zgornja meja *de minimis* pomoči ter intenzivnosti pomoči po drugih predpisih;
* seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja;
* izjavo o ločitvi dejavnosti oziroma stroškov vezano na določilo četrtega odstavka 14. člena Pravilnika.

**VIII. Merila in točkovanje**

Posamezne točke se dodeljujejo le na podlagi točkovanja upravičenca, ki opravlja posamezno dejavnost na kmetijskem gospodarstvu oziroma v podjetju (upoštevan KMG-MID upravičenca, ne ostalih družinskih članov).

Nepovratna sredstva dosežejo največje število točk. V kolikor dva ali več vlagateljev doseže enako število točk, se upošteva naslednje merilo: **Merilo E** V kolikor to merilo ne zadostuje (dva ali več vlagatelja izpolnjujeta isti pogoj), se upošteva naslednje merilo: **Merilo C.** V se dodeljujejo na podlagi skupaj doseženih točk v eni prijavi. Prednost imajo tisti upravičenci, ki kolikor to merilo ne zadostuje (dva ali več vlagatelja izpolnjujeta isti pogoj), se upošteva naslednje merilo: **Merilo B**. V kolikor to merilo ne zadostuje (dva ali več vlagatelja izpolnjujeta isti pogoj), se upošteva naslednje merilo: **Merilo G.**

Za delovanje enotnega podjetja (pravilo de minimis) se šteje, da je to podjetje oddalo pristojnim službam letna poročila o delovanju, **neprekinjeno zadnji dve let – v kolikor je bilo zavezano za oddajo navedenih dokumentov (to ne velja za »normirance«).**

**Pri obravnavi vlog za dodelitev državnih pomoči ali »pomoči de minimis« se upoštevajo naslednja merila za točkovanje formalno popolnih vlog:**

**Merilo A**

|  |  |
| --- | --- |
| **Pridelava in prodaja za trg – upošteva se samo eno merilo:**  **(oddati pogodbo za leto 2018 ali 2019 ali najmanj 3 račune – upoštevano leto 2018 - 2019**   * vlagatelj prodaja na tržnicah ali prireditvah ali na lastni kmetiji ali pravnim in fizičnim osebam ali na podlagi naročila – proizvaja tudi za trg (javni zavodi, zadruge, klavnice, mlekarne, gostinski obrati, planinski domovi, podjetja, ipd.), * vlagatelj ne izvaja prodaje na trgu (proizvaja za lastne potrebe, ne za trg). | 15 točk  0 točk |

**Merilo B**

|  |  |
| --- | --- |
| **Registracija dejavnosti na kmetiji na dan oddaje vloge na javni razpis – upošteva se samo eno merilo+dodatne točke:**  **B.1 Izvajanje**  - dopolnilne dejavnosti ali  - osebnega dopolnilnega dela  - dejavnost domače in umetnostne obrti na kmetiji ali  - kmetijsko gospodarstvo je v ekološko kontrolo ali  - dejavnost izvaja podjetje ali zadruga (na kmetijskem gospodarstvu).   * vlagatelj opravlja registrirano dejavnost več kot 4 leta, * vlagatelj opravlja registrirano dejavnost od 3 do 4 leta, * vlagatelj opravlja registrirano dejavnost od 2 do 3 leta, * vlagatelj opravlja registrirano dejavnost manj kot 1 leto.   **B.2 Ne izvaja dejavnosti, navedene v B.1**   * vlagatelj nima registriranih dejavnosti, ki so navedene pred to alinejo.   **B.3 Dodatne točke – socialno podjetje**  V kolikor je kmetijsko gospodarstvo registrirano kot **socialno podjetje**, pridobi dodatno število točk. | 3 točk  5 točk  7 točk  12 točk  0 točk  10 točk |

**Merilo C**

|  |  |
| --- | --- |
| **Status upravičenca - upošteva se samo eno merilo** (na dan oddaje vloge na javni razpis)  **C.1 Status upravičenca**   * plačani zapadli prispevki za več kot 2 osebi za pokojninsko in invalidsko zavarovanje, * plačani prispevki za 1 osebo za pokojninsko in invalidsko zavarovanje, * neplačani prispevki za pokojninsko in invalidsko zavarovanje.   **C.2 Dodatne točke – socialno podjetje**  V kolikor je kmetijsko gospodarstvo registrirano kot socialno podjetje, pridobi dodatno število točk.  Samostojni podjetnik, ki je prijavljen na Zavodu RS za zdravstveno zavarovanje, se šteje kot zaposlena oseba. | 15 točk  10 točk  0 točk  10 točk |

**Merilo D**

|  |  |
| --- | --- |
| **Povečanje kmetijskih površin v uporabi (lastne površine ali površine v najemu/zakupu) v preteklem letu ali na dan oddaje vloge na javni razpis – upošteva se samo eno merilo**   * za več kot 3 ha * za manj kot 3 ha * ni povečanja. | 15 točk  10 točk  0 točk |

**Merilo E**

|  |  |
| --- | --- |
| **Višina prejetih sredstev iz proračuna Občine Hrastnik v preteklih 5 letih – 2014-2018 (pomoči »de minimis« za enotno podjetje oziroma državne pomoči – skupinske izjeme za KMG ali podjetja ali zadruge) – upošteva se samo eno merilo**  - ni prejelo sredstev,  - prejeta sredstva do 2.000,00 EUR,  - prejeta sredstva od 2.001,00 do 4.000,00 EUR,  - prejeta sredstva od 4.001,00 EUR do 7.000,00 EUR,  - prejeta sredstva od 7..001,00 EUR do 10.000,00 EUR,  - prejeta sredstva več kot 10.000,00 EUR. | 30 točk  15 točk  10 točk  5 točk  3 točke  0 točk |

**Merilo F**

|  |  |
| --- | --- |
| **Vlaganja v osnovna sredstva in nematerialne pravice**  **Izvajanje osnovne kmetijske dejavnosti na kmetiji/ dopolnilne dejavnosti na kmetiji/ dejavnosti podjetja/zadruge/sp**  vlaganja v prostore in opremo ter nematerialne pravice za izvajanje osnovne  kmetijske dejavnosti na kmetiji v skupni višini  - več kot 10.000,00 EUR z DDV  - od 7.001,00 - 10.000,00 EUR z DDV  - od 5.001,00 - 7.000,00 EUR z DDV  - od 2.501,00 - 5.000,00 EUR z DDV  - manj kot 2.500,00 EUR z DDV | 20 točk  17 točk  12 točk  8 točk  5 točk |

**Merilo G**

|  |  |
| --- | --- |
| **Ohranjanje kulturne dediščine – upošteva se samo eno merilo**   * prijavljena naložba bo izvedena na objektu, ki je vpisan v uradni register kulturne dediščine, * prijavljena naložba bo izvedena na objektu, ki ni vpisan v uradni register kulturne dediščine. | 15 točk  0 točk |

**Merilo H**

|  |  |
| --- | --- |
| **Prejeta priznanja, nagrade, potrdila, certifikati – upošteva se samo eno merilo** kmetijsko gospodarstvo je v zadnjih dveh letih prejelo priznanje/certifikate/potrdilo za lastne pridelke/proizvode/izdelke – pri tem merilu se ne upošteva certifikat za ekološko kontrolo, ker je le-ta posebej točkovana   * v tujini, * v RS (priznanja uradnih strokovnih služb/inštitutov, ne štejejo se priznanja društev), * ni prejelo. | 10 točk  5 točk  0 točk |

**IX. Izplačila sredstev**

Upravičencem se sredstva iz proračuna občine izplačajo na podlagi zahtevka posameznega upravičenca. Upravičenec podpore mora imeti za nakazilo dodeljenih sredstev odprt transakcijski račun v Republiki Sloveniji.

Zahtevek mora vsebovati naslednjo dokumentacijo:

- dokazila o plačilu obveznosti (račun/situacija, potrdilo/dokazilo o plačanem računu).

- druga dokazila, določena z javnim razpisom oziroma naročilom (poročilo ali dokazilo o opravljenih aktivnostih).

###### X. Postopek prijavljanja in razpisni rok

a) Prijava in razpisni rok:

Poziv za javni razpis se **prične 1.4.2019** in zaključi s porabo razpoložljivih sredstev oziroma najkasneje **do dne 26.4.2019 do 12.00 ure, ne glede na način dostave vloge. Dokazila o realizaciji in izvedbi plačil zadev,** ki so predmet javnega razpisa, morajo biti oddana **najkasneje do 15.10.2019 do 15.00 ure (torek), ne glede na način dostave.**

Vloga mora biti izpolnjena na ustreznih prijavnih obrazcih za posamezen namen in mora vsebovati vse obvezne priloge in podatke, določene v dokumentaciji javnega razpisa. V kolikor je vlagatelj oddal dokumentacijo v tujem jeziku, lahko strokovne službe v skladu z Zakonom o upravnem postopku zahtevajo uradno prevedbo dokumentacije v uradni jezik Republike Slovenije – slovenski jezik, na stroške vlagatelja. Strokovne službe Občine Hrastnik lahko kadarkoli v obdobju od odpiranja do izbora vlog, pozovejo vlagatelja k pojasnilu informacij iz oddane vloge ali k posredovanju dokazil, ki izkazujejo verodostojnost navedb v prijavi

Vloga mora biti dostavljena v zaprti ovojnici z oznako**: "Ne odpiraj – vloga za javni razpis – KMETIJSTVO 2019«**. **Vloga z vsemi dokazili se odda na naslov:** Občina Hrastnik, Pot Vitka Pavliča 5, 1430 Hrastnik (po pošti ali v vložišče občinske uprave).

b) Popolnost vlog

Vloga je formalno popolna, če vlagatelj do predpisanega roka za oddajo vlog v javnem razpisu, predloži pravilno zapečatene dokumente, ki jih je potrebno predložiti v skladu z javnim razpisom in razpisno dokumentacijo. V roku dostavljene, pravilno izpolnjene in označene vloge se odpirajo po vrstnem redu, v katerem so predložene.

**Zavržejo** se prepozno prispele vloge ali v skladu z določili tega javnega razpisa in razpisne dokumentacije nepravilno označene vloge ter nepopolne vloge, ki jih vlagatelj v roku ne bo dopolnil, neutemeljene pa se **zavrnejo**.

Vloga je neutemeljena, če:

* vlagatelj zaproša za sredstva, ki niso namenjena za posamezne namene, ki so navedeni v tem javnem razpisu;
* so bila vlagatelju predhodno že odobrena javna sredstva za isti namen;
* vlagatelj ni podal podatkov in zahtevanih prilog, iz katerih bi bili nedvoumno razvidni namen, cilji in način izvedbe oziroma niso podatki verodostojni in/ali resnični;
* vlagatelj ne izpolnjuje pogojev tega javnega razpisa.

c) Postopek odpiranja in izbor vlog

Strokovna komisija, ki bo vodila celoten postopek javnega razpisa, bo vse pravilno označene vloge odprla in ugotovila njihovo popolnost. Odpiranje prispelih vlog ne bo javno. Vloge, ki ne bodo opremljene v skladu z določbami javnega razpisa in razpisne dokumentacije, bo komisija izločila. Komisija bo v 5 delovnih dneh od odpiranja vlog pozvala tiste vlagatelje, katerih vloge niso bile popolne, da jih najkasneje v roku 5 delovnih dni dopolnijo. Popolne vloge bo komisija ocenila, pri čemer bodo imeli prednost pri izbiri za dodelitev sredstev vlagatelji, ki bodo prejeli največje število točk.

d) Obveščanje o izboru

**Odpiranje vlog:** okvirno 26.4.2019

Upoštevajo se vloge, ki prispejo **do 26.4.2019 do 12.00 ure** v vložišče Občine Hrastnik, **ne glede na način dostave.** Odpiranje ni javno.

Vlagatelji bodo o izidu javnega razpisa obveščeni v 60 dneh po odpiranju vlog (izdana odločba ali sklep). Vlagatelj lahko vloži pritožbo v roku 15 dni od prejema odločbe. Predmet pritožbe ne morejo biti postavljena merila za ocenjevanje vlog. Prepozno vložene pritožbe se zavržejo. Pritožba se pošlje priporočeno po pošti na Občino Hrastnik. Vložena pritožba ne zadrži podpisa pogodb z ostalimi predlagatelji vlog. O pritožbi odloči župan, njegova odločitev je dokončna. Rezultati razpisa so informacije javnega značaja in bodo objavljeni na spletnih straneh Občine Hrastnik.

Po pravnomočnosti odločbe upravičenec z občino sklene pogodbo, s katero se podrobneje uredijo način in pogoji koriščenja dodeljenih sredstev. Pristojni oddelek za gospodarstvo Občine Hrastnik pošlje izbranim upravičencem ustrezno število izvodov pogodbe in jih pozove k podpisu pogodbe. Če se izbrani upravičenec **v 8 dneh od prejema** poziva za podpis pogodbe **nanj ne odzove**, se šteje, da je vlogo na javni razpis umaknil in ni več upravičen do pomoči po Pravilniku. V primeru, da **vlagatelj vloge sam odstopi** od svoje zahteve za pridobitev sredstev, mora o tem pisno obvestiti Občino Hrastnik, Oddelek za družbene dejavnosti in gospodarstvo, Pot Vitka Pavliča 5, Hrastnik.

Prejemnik mora ob podpisu pogodbe Občini Hrastnik za zavarovanje pogodbenih obveznosti predložiti k pogodbi določen inštrument zavarovanja, v kolikor se to zahteva (odvisno od vrste naložbe, višine naložbe, ipd.).

Občina Hrastnik se zaveže, da bo prejemniku nakazala pogodbeni znesek najkasneje v roku do 30 dni **po oddaji popolnega zahtevka** za izplačilo sredstev z ustreznimi dokazili (popolna vloga) o izvedbi naložbe na transakcijski račun prejemnika. V kolikor bo potrebno na podlagi novih dejstev in ugotovitev podpisati aneks k pogodbi ali izvesti notarski zapis za pogodbo oziroma aneks, bodo sredstva nakazana v roku 30 dni po podpisu aneksov oziroma po podpisu notarskega zapisa pogodb oziroma aneksov ter oddanih popolnih zahtevkov.

###### XI. Razpisna dokumentacija in informacije:

###### Prijavne obrazce lahko zainteresirani prejmejo brez plačila na Občini Hrastnik (v vložišču občinske uprave) oz. na spletnih straneh <http://www.hrastnik.si/obcina> (rubrika javni razpisi).

###### Vse dodatne informacije so na voljo:

Vsa vprašanja o javnem razpisu in razpisni dokumentaciji **pošljite pisno na elektronski naslov:** [**obcina.hrastnik@hrastnik.si**](mailto:obcina.hrastnik@hrastnik.si)**, najkasneje do 21.4.2019**. Odgovori in pojasnila bodo objavljeni na spletni strani Občine Hrastnik, kjer je objavljen ta javni razpis in postanejo sestavni del razpisne dokumentacije.

Spis št.: 410-8/2019

Hrastnik, 29.3.2019

Župan

OBČINE HRASTNIK

Marko Funkl